NORAKSTS

|  |  |
| --- | --- |
| 20.12.2018. | Nr.15/11 |

**LOKĀLPLĀNOJUMA ZEMESGABALIEM ZEMGALES PROSPEKTĀ 19A,**

**SPORTA IELĀ 2B UN SPORTA IELĀ 2C, JELGAVĀ, REDAKCIJAS NODOŠANA PUBLISKAJAI APSPRIEŠANAI UN ATZINUMU SAŅEMŠANAI**

(ziņo I.Škutāne)

**Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Saskaņā ar Jelgavas pilsētas domes 2018.gada 28.jūnija lēmumu Nr.8/15 „Lokālplānojuma izstrādes uzsākšana zemesgabaliem Zemgales prospektā 19A, Sporta ielā 2B un Sporta ielā 2C, Jelgavā, lai izdarītu grozījumus Jelgavas pilsētas teritorijas plānojumā, un darba uzdevuma apstiprināšana” tika uzsākta lokālplānojuma zemesgabaliem Zemgales prospektā 19A, Jelgavā ar kadastra apzīmējumu 0900 006 0172, Sporta ielā 2B, Jelgavā ar kadastra apzīmējumu 0900 006 0393 un Sporta ielā 2C, Jelgavā ar kadastra apzīmējumu 0900 006 0392 izstrāde un apstiprināts darba uzdevums.

Pamatojoties uz Teritorijas attīstības plānošanas likuma 12.panta pirmo daļu un 24.pantu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punktu,

**JELGAVAS PILSĒTAS DOME NOLEMJ:**

1. Nodot lokālplānojuma zemesgabaliem Zemgales prospektā 19A, Jelgavā, Sporta ielā 2B, Jelgavā un Sporta ielā 2C, Jelgavā, redakciju (turpmāk – Lokālplānojums) publiskajai apspriešanai un institūciju atzinumu saņemšanai.
2. Lokālplānojuma izstrādes vadītājai Gunitai Osītei:
   1. organizēt publisko apspriešanu no 2019.gada 7.janvāra līdz 2019.gada 3.februārim, un publiskās apspriešanas laikā organizēt publiskās apspriešanas sanāksmi;
   2. nodrošināt sabiedrībai iespēju iepazīties ar Lokālplānojuma redakciju pašvaldības tīmekļa vietnē [www.jelgava.lv](http://www.jelgava.lv), portālā [www.geolatvija.lv](http://www.geolatvija.lv) un izdrukas veidā Jelgavas pilsētas pašvaldības administrācijas Klientu apkalpošanas centrā, Lielajā ielā 11, Jelgavā, 131.kabinetā.
3. Paziņojumu par Lokālplānojuma publisko apspriešanu ievietot pašvaldības tīmekļa vietnē [www.jelgava.lv](http://www.jelgava.lv), laikrakstā “Jelgavas Vēstnesis”, Teritorijas attīstības plānošanas informācijas sistēmā un nosūtīt Lokālplānojuma darba uzdevumā minētajām institūcijām atzinumu sniegšanai.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 21.decembrī